Локъуэ Харитон псори ирогушхуэ
Налшык къалэм щыщ зауэлI-интернационалист Локъуэ Харитон илэжьа зыхуэбгъэдэн щымыIэ Iуэхур — зэрыныкъуэдыкъуэм щхьэкIэ къимыгъанэу парашюткIэ къызэрелъар хуигъэпсащ Къэбэрдей-Балъкъэрыр Урысейм зэрыгухьэрэ илъэс 460-рэ зэрырикъум.
Афганистаным щекIуэкIа зауэм ныкъуэдыкъуэ хэхъухьахэм я урысейпсо жылагъуэ зэгухьэныгъэм и «Ветеран» Къэбэрдей-Балъкъэр республикэ зэгухьэныгъэм и тхьэмадэ Былымгъуэт Беслъэн абы теухуауэ жиIащ: «Мы Iуэхум сэ хуабжьу сегъэпIейтей: уныкъуэдыкъуэу, уи ныбжьыр илъэс 54-м нэсауэ апхуэдэ Iуэхум зеппщытыну тыншкъым. Ауэ псори хъарзынэу зэфIэкIащ икIи Локъуэм нобэ дрогушхуэ».
КъБР-м и Iэтащхьэмрэ
Правительствэмрэ я пресс-IуэхущIапIэ.
